Paterna renova la xarxa d'aigua potable de la zona de la Torre i les coves
31/01/2018

# Paterna renova la xarxa d'aigua potable de la zona de la Torre i les coves

[![El alcalde y la concejala Campos visitando la zona donde se realizarán las obras](/images/noticias/2018/02/obras-agua-torre.jpg)](/images/noticias/2018/02/obras-agua-torre.jpg)

31.01.2018

L'Alcalde de Paterna, Juan Antonio Sagredo i la regidora d'Infraestructures, Núria Campos han visitat hui l'inici dels treballs

L'Ajuntament de Paterna, a través de l'empresa mixta Aigües de Paterna ha engegat una obra per a la renovació de les xarxes d'aigua potable en la calle Prevere Miguel Pérez, en la zona contigua a la Torre i les coves.

Tal com ha explicat la regidora d'Infraestructures Nuria Campos, “es tracta de reposar el conducte antic per un nou amb l'objectiu de minimitzar les avaries que es produeixen en la zona”.

Així mateix, la regidora ha destacat que durant les obres de reposició, “es desplaçaran les canonades, separant-les del paviment, per a evitar el sobrecalfament de l'aigua que han patit els veïns i veïnes fins ara”.

Les obres, que tindran una durada de sis setmanes, inclouran la renovació de 200m de la xarxa d'aigua potable mitjançant la instal•lació d'un tram principal de canonada i brancs secundaris de polietilè d'alta densitat.

A més, es canviaran les escomeses domiciliàries dels habitatges del carrer i s'instal•larà un hidrant antiincendis per a augmentar la seguretat de la zona.

Finalment, la regidora ha assenyalat que les obres tindran un termini d'execució de sis setmanes, i ha aclarit que “durant aqueix temps, es col•locarà una canonada aèria provisional que garantirà el subministrament dels habitatges per a evitar, en la mesura del possible, que li'ls /els hi veïns i veïnes es vegen afectats per les reformes”.